b"\n_START_ARTICLE_\nCasa Mateu (Manlleu)\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici de dos pisos i planta baixa amb obertures a manera de balc\xc3\xb3 combinades amb finestres quadrades petites. A les cantonades hi ha carreus pulits de dos colors diferents per refor\xc3\xa7ar-les. Totes les finestres estan decorades amb esgrafiats de color blanc i blau de motius vegetals que s\xc3\xb3n diferents a cadascuna. El r\xc3\xa0fec inclinat de la teulada est\xc3\xa0 decorat per un seguit de modillons de formes rectes esculpides en baix relleu i, entre les llates de fusta que s'alternen amb els modillons, sanefes de rajoles de cer\xc3\xa0mica similars a les sanefes de la fa\xc3\xa7ana.\n_START_SECTION_\nHist\xc3\xb2ria\n_START_PARAGRAPH_\nCorrespon a les cases de nova planta que es constru\xc3\xafren a Manlleu durant la primera meitat del segle XX, quan els industrials invertien en el seu excedent en la construcci\xc3\xb3."